recursal/SuperWikiNEXT-32B huggingface dataset:
**ავთანდილ ადამია** (დ. 15 სექტემბერი, 1920, თბილისი) — ქართველი ექიმი, მეცნიერი.

1942 წელს დაამთვრა თბილისის სახელმწიფო სამედიცინო ინსტიტუტიის სამკურნალო ფაკულტეტი.

1943 წლიდან მუშაობს აკადემიკოს გრიგოლ მუხაძის სახელობის ჰემატოლოგიისა და ტრანსფუზიოლოგიის ინსტიტუტში. 1998 წლიდან განყოფიილების გამგე. ავტორია 60 სამეცნიერო ნაშრომისა, გამოქვეყნებული აქვს მონოგრაფიები: „სისხლის კონსერვაციის და გადასხმის მეთოდები", „ორეტაპიანი მეთოდი სისხლის დამზდებისათვის", „სისხლის კონსერვაციის და გადასხმის მეთოდები". აქვს ორი გამოგონება.

1963 წელს დაიცვა საკანდიტატო დისერტაციის თემა — „სქურის მინერალური წყლის გამოყენება სისხლის დასაკონსერვებლად".

ჯილდოები
--------

* 2001 — ღირსების ორდენი
* 1981 — საპატიო ნიშნის ორდენი
* 1946 — მედალი „შრომითი მამაცობისთვის"

ბიბლიოგრაფია
------------

* სისხლის კონსერვაციის და გადასხმის მეთოდები, თბ. 1974
* ორეტაპიანი მეთოდით დაკონსერვებული სისხლის დამზადება და გადასხმა თბ. 1965

ლიტერატურა
----------

* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ. 2000, გვ. 11
* წიგნი ღირსებისა: ტ. 6, თბ. 2003, გვ. 182

რესურსები ინტერნეტში
--------------------

* ავთანდილ ადამია — საქართველოს ბიოგრაფიული ლექსიკონი
**ავთანდილ გიორგაძე** (დ. 1952, ჩოხატაურის რაიონი — გ. 1993) — ქართველი მორაგბე.

1976-1982 წლებში იყო სსრკ ნაკრების წევრი და გუნდის კაპიტანი. იგი სსრკ-ის ნაკრების შემადგენლობაში „სოცინდუსტრიის" საერთაშორისო ტურნირის თასის ორგზის მფლობელია. 

სპორტული კარიერის დასასრულს, გარდაცვალებამდე, იგი იყო ჩოხატაურის „ჯანის" მწვრთნელი. „ჯანი" მისი მწვრთნელობის პერიოდში მე-3 ადგილისა და ბრინჯაოს მედლის მფლობელი გახდა.

ავთანდილ გიორგაძე 4-ჯერ დაასახელეს საუკეთესო საბჭოთა მორაგბედ.

სპორტული მიღწევები
------------------

„სპარტაკი" — ამიერკავკასიის მორაგბეთა ტურნირის გამარჯვებული; საქართველოს პირველობის პრიზიორი; სომხეთის ღია პირველობის ჩემპიონი; საზოგადოება "სპარტაკის" საკავშირო პირველობების პრიზიორი; 

„ლოკომოტივი" — 1972, 1978, 1981 წლებში. საკავშირო ჩემპიონატის ბრინჯაოს მედლების მფლობელი; 1978 წ. სსრკ-ის თასის მფლობელი; 1972-1977 წლებში საქართველოს ჩემპიონატის ოქროს მედლების მფლობელი. 

„აია" — 1987, 1988, 1989 წლებში საკავშირო ჩემპიონატის ოქროს მედლების მფლობელი; 1984 წელი სსრკ-ის ჩემპიონატის ვერცხლის მედლის მფლობელი; 1985 წელი სსრკ-ის ჩემპიონატის ბრინჯაოს მედლის მფლობელი; 1987, 1990 წლებში სსრკ-ის თასის მფლობელი; 1990-1991 წლებში საქართველოს ჩემპიონატის ოქროს მედლების მფლობელი.

ლიტერატურა
----------

* ქართული რაგბის სათავეებთან, თბ. 2000
* ქართული რაგბის ვარსკლავები - ავთანდილ გიორგაძე, 1999
Faltlehnstuhl KGM F164
**ავეჯი** — ნაკეთობა, რომელიც გამოიყენება საცხოვრებელი და საზოგადო შენობების გაფორმებისას. ავეჯის უმეტესობას კონკრეტული დანიშნულება აქვს. მაგალითად, სკამი დასაჯდომად გამოიყენება, ბუფეტი კი ჭურჭლის შესანახავად. არის მრავალფუნქციური ავეჯიც, მაგალითად, დივან-საწოლი. ზოგიერთი ავეჯი ამა თუ იმ კონკრეტული მოთხოვნის დასაკმაყოფილებლად მზადდება, მაგალითად, ტელევიზორის მაგიდა.

ავეჯის დასამზადებლად ხეტყე, ბამბუკი, მინა, ლითონი, პლასტმასი და სხვა მრავალი მასალა გამოიყენება. მყარი და მსუბუქი ავეჯი მზადდება ისეთი მასალისაგან, როგორიცაა ლითონის ღრუ მილები, ლამინირებული ხე და მინაბოჭკოვანა. რბილი ავეჯის დასამზადებლად პარალონსა და ახალი კონტრუქციის ზამბარებს იყენებენ.

ავეჯის სტილი სხვადასხვა ქვეყანაში
---------------------------------

ავეჯის წარმოება სხვადასხვა ქვეყანაში სხვადასხვაგვარად ვითარდებოდა და ამა თუ იმ რეგიონის მოსახლეობის მოთხოვნებზე იყო დამოკიდებული. მაგალითად, ტრადიციული ჩინური ავეჯის სახსრები მჭიდროდ ერგება ერმანეთს და საამისოდ არც წებოს იყენებს, არც ხრახნებსა და არც შტიფტებს, ამიტომ ხე ტემპერატურის ცვლილებასთან ერთად ფართოვდება და იკუმშება. იაპონურ ტრადიციულ სახლში ავეჯი თითქმის არ არის. ოთახში მოძრავი ტიხრებია, რომელსაც შენობის ამა თუ იმ ნაწილის გამოსაცალკევებლად იხმარება, ამიტომ ავეჯი მომცრო და ადვილად გადასატანი უნდა იყოს. ძველად იაპონელები იატაკზე ისხდნენ და ჭილოფებზე ეძინათ, ამიტომ არც საწოლი სჭირდებოდათ და არც სკამი.

რესურსები ინტერნეტში
--------------------

ვიკისაწყობში არის გვერდი თემაზე:
***ავეჯი***

* ავეჯის ისტორიის ლექსიკონი

  


|  |  |
| --- | --- |
| wikistub |  *ეს არის სტატიის ან სექციის **ესკიზი**. თქვენ შეგიძლიათ შეავსოთ იგი.* |
„აბესალომის სიკვდილი". გობელენი, ესპანეთი, 1762.
**აბესალომი** (ებრ. אַבְשָׁלוֹם, *აბშალომ*, სიტყვასიტყვით: „მშვიდობის მამა") — ძველი აღთქმის (სამოელი 13-19) მიხედვით, ისრაელის მეფე დავითის მესამე ვაჟი გესურის მეფის ქალიშვილისგან, მისი უსაყვარლესი პირმშო.

თავისი დის, თამარის გაუპატიურებისთვის მოაკვლევინა თავისი ძმა, ამნონი. ამის შემდეგ სირიაში გაიქცა, მაგრამ დაბრუნდა მამის გულმოწყალების იმედად. მიუხედავად იმისა, რომ დავითს აბესალომი ძალიან უყვარდა, ამ უკანასკნელმა მეფობა მოინდომა და მამას აუჯანყდა ხებრონში. აბესალომმა იერუსალიმი დაიკავა და აიძულა დავითი ქალაქიდან გაქცეულიყო, მაგრამ გადამწყვეტ ბრძოლაში ეფრემის ტყეში დამარცხდა. ბრძოლის ველიდან ცხენით გაქცეული აბესალომი გრძელი თმით წამოედო ხის ტოტებს. მას დავითის მხედართმთავარი იოაბი წამოეწია და ისრებით მოკლა. დავითმა ძალიან იდარდა შვილის დაღუპვა. აბესალომი დიდ თხრილში დამარხეს და ზედ ქვები დააყარეს. ტრადიციულად მის განსასვენებლად მიიჩნევენ იერუსალიმის კედრონის ხეობაში მდებარე კლდეში ნაკვეთ ძველ მონუმენტურ აკლდამას.

ლიტერატურა
----------

* ბიბლიის ლექსიკონი: მასალები: ტ.1 და ტ.2 / შემდგენლები: ელგუჯა გიუნაშვილი, ზურაბ კალანდაძე; რედაქტორი: ზურაბ სარჯველაძე. თბ. 2000. ISBN 90140573.
**აბერდინი** (ინგლ. Aberdeen, შოტ.-გელ. Obar Dheathain) — მთავარი საზღვაო, ნავთობსამრეწველო და თევზსარეწი პორტი, სიდიდით მესამე ქალაქი შოტლანდიაში. მდებარეობს ქვეყნის ჩრდილო-აღმოსავლეთ ნაწილში, ჩრდილოეთის ზღვის სანაპიროზე, მდინარეების — დის და დონის შესართავთან. აბერდინი ამავე სახელწოდების ოლქის ადმინისტრაციული და კულტურული ცენტრია. 2012 წლის მონაცემებით ქალაქის მოსახლეობა შეადგენს 196.670 მცხოვრებს (შემოგარენთან ერთად — 227.560).

აბერდინი და მისი ოლქი წარმოადგენს ანკლავს, რომელიც გარშემორტყმულია აბერდინშირის ოლქის ტერიტორიით. ისტორიულად აბერდინშირის საგრაფოს ცენტრი სწორედ აბერდინი იყო. XII საუკუნეში სამეფო ქალაქი (ბურგი) გახდა და XII-XIV საუკუნეებში შოტლანდიის მეფეთა რეზიდენცია იყო. ქალაქი მხარს უჭერდა რობერტ ბრიუსს დამოუკიდებლობისთვის ბრძოლაში. ერთხანს ინგლისის მეფე ედუარდ I-ის (მეფობდა 1272-1307) მთავარი ბაზა იყო შოტლანდიის დაპყრობის მცდელობისას. 1970-იანი წლებიდან აბერდინი სწრაფად ვითარდებოდა, როგორც ჩრდილოეთის ზღვის ნავთობის მრეწველობის მთავარი ცენტრი დიდ ბრიტანეთში. შემდგომ პერიოდში ქალაქის ეკონომიკა მეტად დივერსიფიცირებული გახდა, განვითარდა ელექტრონული სისტემების პროექტირებისა და განახლებადი ენერგიის წყაროებზე დაფუძნებული დარგები. 

აბერდინი მნიშვნელოვანი საგანმანათლებლო ცენტრიცაა. ქალაქში არის აბერდინის უნივერსიტეტი (დაარსდა 1860) და რობერტ გორდონის უნივერსიტეტი (დაარსდა 1750). კულტურული დაწესებულებებიდან აღსანიშნავია აბერდინის ხელოვნების გალერეა, საზღვაო მუზეუმი და სხვ. 1973-2017 წლებში ქალაქში ტარდებოდა აბერდინის საერთაშორისო ახალგაზრდობის ფესტივალი.

ლიტერატურა
----------

* ქართული საბჭოთა ენციკლოპედია, ტ. 1, თბ. 1975. — გვ. 27.
* აბერდინი — სტატია ენციკლოპედია ბრიტანიკიდან (ინგლისური)
* Carter, Jennifer (1994). *Crown and Gown: Illustrated History of the University of Aberdeen, 1495–1995*.  Aberdeen University Press. ISBN 1-85752-240-0.
* Fraser, W. Hamish (2000). *Aberdeen, 1800 to 2000: A New History*.  Tuckwell Press. ISBN 1-86232-175-2.
* Keith, Alexander (1987). *A Thousand Years of Aberdeen*.  Aberdeen University Press. ISBN 0-900015-29-2.

რესურსები ინტერნეტში
--------------------

ვიკისაწყობში არის გვერდი თემაზე:
***აბერდინი***

* Aberdeen, ტურისტული მეგზური ვიკივოიაჟზე

* Aberdeen City Council დაარქივებული 2014-01-17 საიტზე Wayback Machine.
* აბერდინი საიტზე Curlie
* Aberdeen Facts
* Aberdeen pictures დაარქივებული 2014-07-22 საიტზე Wayback Machine.
* Aberdeen University Debater დაარქივებული 2014-02-20 საიტზე Wayback Machine.

სქოლიო
------


|  |  |
| --- | --- |
| დიდი ბრიტანეთის დროშა | *ეს სტატია გაერთიანებული სამეფოს შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**ავტონომიური რესპუბლიკა** — სახელმწიფოებრივი წარმონაქმნი, რომელსაც გააჩნია ტერიტორია, კონსტიტუცია და კანონმდებლობა, ხელისუფლებისა და მმართველობის უმაღლესი ორგანოები, სასამართლო და სახელმწიფოებრიობის სხვა ატრიბუტიკა. ამავდროულად იგი არ არის დამოუკიდებელი სახელმწიფო.

საქართველოს ავტონომიური რესპუბლიკები
------------------------------------

საქართველოს სუვერენულ ტერიტორიაზე არსებობს ორი ავტონომიური რესპუბლიკა — აფხაზეთის ავტონომიური რესპუბლიკა და აჭარის ავტონომიური რესპუბლიკა. აჭარის ავტონომიურ რესპუბლიკას აქვს საკუთარი კონსტიტუცია, დროშა და გერბი. აჭარის სტატუსს განსაზღვრავს საქართველოს კანონი *„აჭარის ავტონომიური რესპუბლიკის სტატუსის შესახებ"*. უმაღლესი საკანონმდებლო ორგანოს აჭარის ავტონომიურ რესპუბლიკაში წარმოადგენს უმაღლესი საბჭო, რომელიც ირჩევა 4 წლით, უმაღლესი აღმასრულებელი ორგანო არის ავტონომიური რესპუბლიკის მთავრობა, ადგილობრივი თვითმმართველობის ორგანო არის საკრებულო, ხოლო აღმასრულებელი ორგანოა გამგეობა (მერია). მართლმსაჯულება ავტონომიური რესპუბლიკის ტერიტორიაზე ხორციელდება მხოლოდ სასამართლოების მიერ. აჭარის ავტონომიურ რესპუბლიკაში მოქმედებს სახალხო დამცველის (ომბუდსმენის) წარმომადგენელი, რომელიც დამოუკიდებელია და ზედამხედველობს ადამიანის უფლებებისა და თავისუფლებების დაცვას. აჭარის ავტონომიურ რესპუბლიკას გააჩნია თავისი ბიუჯეტი, რომელსაც ყოველწლიურად ამტკიცებს აჭარის ავტონომიური რესპუბლიკის უმაღლესი საბჭო.

იხილეთ აგრეთვე
--------------

* ავტონომიური რეგიონი

სქოლიო
------

1. ↑  ჩვენი კონსტიტუცია : საქართველოს კონსტიტუცია : გამოცემა მოზარდებისათვის [ქართ. და რუს. ენ / სარედ. ჯგუფი: ლალი გზირიშვილი, თამარ დემეტრაშვილი, მერაბ ბასილაია და სხვ. - თბ. : ფონდი Alpe, 2005]
2. 1 2 3 4 5  აჭარის ავტონომიური რესპუბლიკის მთავრობა.  დაარქივებულია ორიგინალიდან — 2008-11-14. ციტირების თარიღი: 2010-11-27.
**ავტოფიქცია** (ბერძ. ავტო - თვითონ; ფიქცია - გამონაგონი), ლიტერატურული მიმდინარეობა, XX საუკუნის შუა ხანებიდან. ტერმინი პირველად 1977 წელს გამოიყენა სერჟ დუბროვსკიმ თავის ერთ-ერთ რომანზე (*ვაჟიშვილი*) საუბრისას. 

ეს არის ლიტერატურული, ძირითადად რომანული ჟანრი, რომელიც ერთმანეთთან აკავშირებს თხრობის ორ ურთიერთგანსხვავებულ ტიპს: ერთი მხრივ საქმე გვაქვს ავტობიოგრაფიის მსგავსად ავტორის, იგივე მთხრობელის ანუ პერსონაჟის პიროვნებაზე დაფუძნებულ თხრობას და ამავე დროს აღიარებს რომ არის ფიქცია, გამონაგონი. ავტორი ყვება საკუთარ ცხოვრებას, მაგრამ უფრო რომანული, შელამაზებული ფორმით, შეცვლილი სახელებით და ზოგ შემთხვევაში მხოლობითი რიცხვის მესამე პირში. სერჟ დუბროვსკი, როგორც ამ ახალი ჟანრის ფუძემდებელი, მიიჩნევს, რომ ავტოფიქცია არის "რეალური ფაქტებისა და მოვლენების ფიქცია." ამ შემთხვევაში ფიქცია ხდება საკუთარი მე-ს ძიების საშუალება.

განსაზღვრებები
--------------

1. (ვიწრო გაგებით) საკუთარი მე-ს გამოტანა გამოგონილ სამყაროში სადაც ავტორს შეიძლებოდა ეცხოვრა მაგრამ რეალურად არასოდეს უცხოვრია.
2. (ფართო გაგებით) ზოგადად ავტობიოგრაფიული რომანი, რამდენადაც ყოველთვის ნებისმიერ აღსარებაში არის გარკვეული ხარისხით ფიქცია.
3. (ს. დუბროვსკი) "მოთხრობა, რომლის მახასიათებლები შეესაბამება ავტობიოგრაფიას, მაგრამ რომელიც რომანულ ჟანრს მიეკუთვნება, რამდენადაც რეალობიდან აღებულ ფაქტებს უმატებს ფიქტიურ ელემენტებს."

ავტოფიქციის წარმომადგენლები
---------------------------

* კრისტინ ანგო
* კლოე დელომი
* მარტინ დესო
* სერჟ დუბროვსკი
* ბრეტ ესტონ ელისი
* მიშელ უელბეკი
* ფრედერიკ ბეგბედერი
* ან სკოტი
* ჟორჟ პერეკი
* ოლივიე როლენი
* მარსელ პრუსტი
* ჰენრი მილერი
* პატრიკ მოდიანო
* ჟან ფილიპ ტუსენი
* მარგერიტ დიურასი


|  |  |
| --- | --- |
|  | *ეს სტატია ლიტერატურის და ლიტერატურული ნაწარმოებების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**აბრამცევო** (რუს. Абра́мцево) — სოფელი (2004 წლამდე ქალაქის ტიპის დაბა) მოსკოვის ოლქის სერგიევო-მოსადსკის რაიონში, რუსეთი. სოფლის მოსახლეობა 200 ადამიანს შეადგენს (2004) და ძირითადად აქ მდებარე სახლ-მუზეუმით არის ცნობილი. ეს ადგილი XIX საუკუნეში სლავური ხელოვნების მოღვაწეთა თავშეყრის ცენტრი გახდა.

ისტორია
-------

აბრამცევოს მამული თავდაპირველად მწერალ სერგეი აქსაკოვს ეკუთვნოდა. სხვა მწერლები, მათ შორის ნიკოლაი გოგოლი, აქ სტუმრების სახით ჩამოდიოდნენ. აქსაკოვის მასპინძლობისას სტუმრები აქ რუსეთის ხელოვნების დასავლური გავლენისგან დაღწევის გზებსა და წმინდა ეროვნული სტილის აღორძინებაზე ბჭობდნენ. 1870 წელს, აქსაკოვის გარდაცვალებიდან 11 წელიწადში, მამული სავა მამონტოვმა, მდიდარმა ინდუსტრიალისტმა და ხელოვნების მეცენატმა, იყიდა.

მამონტოვის პატრონობით აქ ძირითადად რუსული თემები და ხალხური შემოქმედება დომინირებდა. 1870-იან და 80-იან წლებში, აბრამცოვოში ხელოვანთა კოლონია დაარსდა, რომლებიც შუასაუკუნეების რუსული ხელოვნების ხარისხისა და სულიერების აღორძინებას ცდილობდნენ, ბრიტანეთში იმავე დროს განვითარებული არტს-ენდ-კრაფტს მოძრაობის მსგავსად. აქ შეიქმნა რამდენიმე სახელოსნო, სადაც ოსტატები ხელით ავეჯს, კერამიკულ ფილებს და აბრეშუმის ტილოებს ქმნიდნენ რუსული თემებითა და გამოსახულებებით.

ერთობლივად ვასილი პოლენოვმა და ვიქტორ ვასნეცოვმა აქ სადა, თუმცა შთამბეჭდავი, ეკლესია შექმნეს, რომლის ფრესკები პოლენოვმა, ვასნეცოვმა, ილია რეპინმა და მიხაილ ნესტეროვმა მოხატეს. ხალხური თემებით შექმნილი ქანდაკებები ვიქტორ ჰარტმანსა და მარკ ანტოკოლსკის ეკუთვნი. XX საუკუნის დამდეგისთვის აბრამცევოში რუსულ ფოლკლორულ თემებზე დაიდგა თეატრალური და საოპერო ნაწარმოებები (მათ შორის რიმსკი-კორსაკოვის „ყინულის დედოფალი"), რომელთათვის სცენური დეკორაციები ვასნეცოვმა, მიხაილ ვრუბელმა და სხვა გამოჩენილმა მხატვრებმა შექმნეს.


|  |  |
| --- | --- |
|  | *ეს სტატია ხელოვნების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |



|  |  |  |  |
| --- | --- | --- | --- |
| 

| ხ • გ • რ
რუსული მხატვრული მიმდინარეობები |
| --- |
|  |
| 
* სტროგანოვის სკოლა
* პერედვიჟნიკები
* აბრამცევოს კოლონია
* რუსული სიმბოლიზმი
* მირ ისკუსტვა
* კუბოფუტურიზმი
* სუპრემატიზმი
* კონსტრუქტივიზმი
* რუსული ავანგარდი
* სოცრეალიზმი
* ნონკონფორმიზმი
 |

 |
**აბრეშუმის გრეხა** — აბრეშუმის ხამი ძაფისაგან ან სუსტად დაგრეხილი ხელოვნური ბოჭკოსაგან ნაგრეხი ძაფის მიღების ტექნოლოგიურ პროცესთა კომპლექსი. სერიცინის დასარბილებლად ხამ ძაფს საპნიანსა და ცხიმიან ემულსიაში დებენ, ძაფი მეტ ჭიმვადობასა და სინაზეს იძენს, მცირდება მისი ხახუნის კოეფიციენტი და დაელექტროების უნარი. ამავე თვისებების მისანიჭებლად, აგრეთვე ცალკეული ელემენტარული ძაფების შესაწებებლად ხელოვნურ ბოჭკოს ზეთოვან-ჟელატინიან ან სხვა ემულსიაში გაახამებენ. ნაგრეხი ძაფის ასორტიმენტი და გრეხის მიმართულება იოლად რომ განსაზღვრონ, დალბობა-გახამებისას ძაფს ადვილად ჩამოსარეცხი საღებავით აფერადებენ. შემდეგ შულოებს წურავენ, ასწორებენ და აშრობენ. გამშრალ ძაფს შულოებიდან კოჭაზე ან სხვა რომელიმე საფუთავზე გადაახვევენ. ამ პროცესს ხშირად უთავსებენ ძაფის წმენდას, რისთვისაც ძაფს ჭვრიტეში ატარებენ. რამდენიმე ძაფს დაგრეხის წინ აერთებენ საორფებელ ან საორფებელ-საგრეხ მანქანაზე დაბალი შეგრეხით. მაღალი გრეხის ფიქსაციისათვის ძაფს ორთქლით ამუშავებენ და შემდეგ ახვევენ სხვადასხვა სახის საფუთავზე. აბრეშუმს გრეხენ სპეციალურ საგრეხ მანქანაზე.

ლიტერატურა
----------

* *მონიავა გ.*, ქართული საბჭოთა ენციკლოპედია, ტ. 1, თბ. 1975. — გვ. 34.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| ხ • გ • რ
მეაბრეშუმეობა |
| --- |
|  |
| წარმოება | 
* მეაბრეშუმეობა
* აბრეშუმი
* აბრეშუმის ქსოვილი
* აბრეშუმის მრეწველობა
* მეაბრეშუმეობის ინვენტარი
* გრენაჟი
* აბრეშუმის პარკის ამოხვევა
* აბრეშუმის ხამი ძაფი
* აბრეშუმის გრეხა
* აბრეშუმის რთვა
* საჭიე
* მეთუთეობა
 |
|  |
| ბიოლოგია | 
* გრენი
* აბრეშუმის ჭია
* მური
* აბრეშუმის პარკი
* თუთის აბრეშუმხვევიას დაავადებანი
 |
|  |
| აბრეშუმის პეპლები | 
* თუთის აბრეშუმხვევია
* ჩინური მუხის აბრეშუმხვევია
* ხემყრალის აბრეშუმხვევია
* ინდური აბრეშუმხვევია
 |

 |
**ალ-ჰაკიმ ბი-ამრ ალაჰი** (სრული სახელი — **ალ-ჰაკიმ ბი-ამრ ალაჰ აბუ ალი მანსური**, არაბ. الحاكم بأمر الله; დ. 13 აგვისტო, 985 — გ. 13 თებერვალი, 1021) — ფატიმიდების სახალიფოს მე-6 ხალიფა 996–1021 წლებში, ხალიფა ალ-აზიზ ბილაჰის ვაჟი. მმართველობის პირველ წლებში (996-1002) შიიტი სწავლულების გავლენის ქვეშ იყო მოქცეული. ალ-ჰაკიმი გამოირჩეოდა სისასტიკით ქრისტიანებისა და იუდეველების მიმართ. 1004 წელს გამოსცა კანონი, რომლის თანახმადაც ფატიმიდების სამფლობელოებში მცხოვრებ ქრისტიანებს აეკრძალათ ნათლისღებისა და აღდგომის დღესასწაულების აღნიშვნა.  ალ-ჰაკიმი ხელს უწყობდა კულტურისა და რელიგიის განვითარებას. სპარსი ისტორიკოსების გადმოცემით, ის აღიარებდა ისმაილიზმს და დახმარებას უწევდა მის აქტიურ მიმდევრებს. ხალიფა ასევე სარგებლობდა დრუზების მხარდაჭერით. 

ალ-ჰაკიმის მმართველობის პერიოდის ერთ-ერთი გამოსარჩევი მოვლენაა 1011 წლის ე.წ. „ბაღდადის მანიფესტი", როცა აბასიანთა ხალიფა ალ-კადირმა ფატიმიდთა სახალიფო დააკნინა და შიიზმის წინააღმდეგ გამოვიდა. საპასუხოდ ალ-ჰაკიმმა კაიროში ბაღდადიდან მიიწვია სუნიტი და შიიტი ულემები. მან ისინი დაარწმუნა იმაში, რომ მისი წინაპარი ფატიმიდი ხალიფები ალისა და მუჰამედის ქალიშვილის, ფატიმას პირდაპირ შთამომავლები იყვნენ. ალ-ჰაკიმმა მიზანს მიაღწია, მისი გენიალოგიის გამოკვლევის შედეგად დადასტურდა ფატიმიდთა წარმომავლობის საკითხი. ამის შემდეგ ალ-ჰაკიმის ავტორიტეტი მუსლიმანურ სამყაროში საგრძნობლად ამაღლდა. 

მისი ზეობის დროს ფატიმიდები ებრძოდნენ ბერბერებს, ბაჰრეინელ ვაჭრებსა და ბაღდადის აბასიანებს. ის ასევე პრეტენზიას გამოთქვამდა მცირე აზიის აღმოსავლეთში არსებულ ოლქებზე, რის გამოც დაუპირისპირდა ბიზანტიის იმპერიას. „მატიანე ქართლისას" ცნობით, ალ-ჰაკიმი და გიორგი I აპირებდნენ ბიზანტიის წინააღმდეგ კოალიციის შექმნას, თუმცა 1021 წლის 13 თებერვალს, ხალიფა ალ-ჰაკიმი გაურკვეველ ვითარებაში გარდაიცვალა. არსებობს ვარაუდი იმის შესახებ, რომ ის ბიზანტიელთა კეისრის, ბასილი II-ის დავალებით მოკლეს.

რესურსები ინტერნეტში
--------------------

* ალ-ჰაკიმის ბიოგრაფია

სქოლიო
------

1. ↑  Robert Ousterhout, "Rebuilding the Temple: Constantine Monomachus and the Holy Sepulchre" in The Journal of the Society of Architectural Historians, Vol. 48, No. 1 (March, 1989), pp. 66–78

|
|  |
|
| წინამორბედი:ალ-აზიზ ბილაჰი | **ფატიმიდი ხალიფა**996-1021 | შემდეგი:ალი აზ-ზაჰირი |

|  |  |  |  |
| --- | --- | --- | --- |
| 

| ხ • გ • რ
ფატიმიდი ხალიფები |
| --- |
|  |
| 
* ალ-მაჰდი აბდულა
* ალ-ქაიმი
* ალ-მანსურ ბილაჰი
* ალ-მუიზი
* ალ-აზიზ ბილაჰი
* ალ-ჰაკიმი
* ალი აზ-ზაჰირი
* ალ-მუსთანსირ ბილაჰი
* ალ-მუსთალი
* ალ-ამირი
* ალ-ჰაფიზი
* აზ-ზაფირი
* ალ-ფაიზი
* ალ-ადიდი
 |

 |
**Lucky Strike** (ქართ.*ლაკი სტრაიკ*) — ამერიკული სიგარეტის ბრენდი, რომელიც ეკუთვნის R.J. Reynolds Tobacco Company-სა და British American Tobacco-ს. 1930-იანი წლების აშშ-ში Lucky Strike გაყიდვების მოწინავე სიგარეტი იყო.

1871 წელს, ბრენდი საზოგადოების წინაშე პირველად წარდგა როგორც საღეჭი თამბაქო, აშშ-ის ქალაქ რიჩმონდში. 1905 წელს, ბრენდი შეიძინა „ამერიკულმა თამბაქოს კომპანიამ".

1917 წლიდან, ლაკი სთრაიკი იყენებს სლოგანს „It's Toasted" (*შებრაწულია*), რაც ხაზს უსვამს მისი დამზადების ტექნოლოგიას, რომელიც გულისხმობს თამბაქოს გამოშრობას მზის პირდაპირი სხივების მოქმედებით, რაც მას უფრო სასურველ გემოს აძლევს.

ბრენდის მუქი მწვანე ფერი, 1942 წელს თეთრით შეიცვალა. ამის მიზეზი კი ის იყო, რომ სპილენძი, რომლითაც ბრენდის ლოგოს მწვანე ფერს აძლევდნენ, მეორე მსოფლიო ომისთვის გახდა საჭირო.

ამჟამად, ბრენდი ეკუთვნის სიგარეტის ბაზარზე არსებულ ისეთ გლობალურ მოთამაშეს, როგორიცაა British American Tobacco.

2009 წელს, Lucky Strike Silver-მა (*ლაითი*) წითელი ფერის ლოგო ლურჯით შეცვალა, რათა უფრო ადვილი გასარჩევი ყოფილიყო Lucky Strike Red-ისგან.

დღეისათვის, Lucky Strike-ის ძირითად ბაზრებს წარმოადგენს გერმანია, ესპანეთი, იაპონია, საფრანგეთი და არგენტინა.

რესურსები ინტერნეტში
--------------------

* British American Tobacco-ს ოფიციალური საიტი[*მკვდარი ბმული*]
* Lucky Strike-ის ბრენდი
* დაარქივებული 2010-12-30 საიტზე Wayback Machine.
*
**Osu!** — უფასო მუსიკალური ვიდეო თამაში, დაწერილი C# პროგრამირების ენაზე 2007 წელს. სტილით და შინაარსით შემდეგი თამაშების მსგავსია : Tatakae! Ouendan, Elite Beat Agents, Taiko no Tatsujin.

სათამაშო პროცესი
----------------

### გეიმფლეი

სათამაშო პროცესი შედგება ეკრანზე ნოტების დაჭერაში, ბურთულის სლაიდერებზე მოძრაობაში და ასევე სპინერის მაქსიმალურად სწრაფ ტრიალში. ქულები იწერება იმის მიხედვით, თუ როგორ შეესაბამება მუსიკის ტაქტი მოთამაშის მოძრაობას. არასწორი მოქმედების შემთხვევაში მოთამაშეს აკლდება "სიცოცხლე", რომლის ამოწურვის შემთხვევაში თამაში მთავრდება. თამაში ასევე მოიცავს მრავალმოთამაშიან რეჟიმს, სადაც ორი ან მეტი მოთამაშე ეჯიბრება ერთმანეთს აღებული ქულების რაოდენობით.

### სათამაშო ელემენტები

*ნოტები* — ნოტებს აქვთ წრიული ფორმა, რაზეც აუცილებელია დაჭერა.

*სლაიდერები* — სლაიდერებზე აქვთ მოგრძო ფორმა და მათზე საჭიროა ბურთულას სწორი ტრაექტორიით მოძრაობა.

*სპინერები* — აუცილებელია სპინერების ტრიალი რაც შეიძლება სწრაფად, წრიული მოძრაობით.

### თამაშის მართვა

თამაშის მართვა ხდება კლავიატურით და მაუსით. თუმცა ასევე შესაძლებელია თამაში პლანშტეური კომპიუტერით და გრაფიკული ტაბლეტით.

რესურსები ინტერნეტში
--------------------

* თამაშის ოფიციალური ლინკი(ინგლისური)
* თამაშის განხილვა gamin.ru-ზე დაარქივებული 2019-02-03 საიტზე Wayback Machine. (რუსული)
**obOle** — ქართველი მწერლის აკა მორჩილაძის რომანი.

შინაარსი
--------

რომანის მთავარი გმირი, ირაკლი, მურის ციხისთავების შთამომავალი, მაგრამ გათბილისელებული ბიჭი, ორი დღით ჩადის ერთ პატარა დაბაში ბაბუისეული სახლის ჩატეხილი სახურავის შესაკეთებლად და თავგადასავალიც იწყება... სახლის სხვენში ასული ძველისძველ თოფს აღმოაჩენს, რომელიც ბიძამ ბავშვობაში ობოლედ გააცნო. ობოლე მურის ციხისთავების ნაქონი, ლამაზი, გრძელლულიანი თოფია, კაჟიანი, სადაფებით გაწყობილი. მშვიდობიანობის დროს კედელზე ეკიდა უმოქმედოდ, ცარიელი, კაჟი კარგა ხნის გაცვეთილი ჰქონდა და ამ თავისი დუმილით ყველა წინანდელი გასროლა გამოისყიდა, ერთხელ კი გასროლის გარეშეც გადაარჩინა ერთ-ერთი პატრონი. ეს თოფი, ბაბუისეული სახლი და გარსშემოხვეული ისტორიები საოცარ ფანტაზიებს აღუძრავს მთავარ გმირს, რომელიც ისედაც არ უჩივის წარმოსახვის სიმწირეს და ეს ფანტაზიები ნელ-ნელა წარმოუდგენლად იხლართება რეალობაში.

მაგრამ თუ სცენაზე თოფი კიდია, უნდა გაისროლოს კიდეც. გაისვრის ობოლე ბოლოს და ბოლოს?

ჯილდოები
--------

რომანმა 2012 წელს მიიღო ლიტერატურული პრემია „საბა" წლის საუკეთესო რომანისთვის.

რესურსები ინტერნეტში
--------------------

* ბაკურ სულაკაურის გამომცემლობა

სქოლიო
------

1. ↑  ლიტერატურული პრემია „საბა" 2012
„Nokia tune" ტარეგას „Grande Valse"-ში, ფინალური A ორი ოქტავით დაბალია
**Nokia tune** (ნოკიას ძველ მობილურებში ასევე უწოდებდნენ Grande Valse-ს) — მუსიკალური ფრაზა სოლო გიტარის კომპოზიციიდან **Gran Vals**, რომელიც 1902 წელს შექმნა ესპანელმა კლასიკურმა გიტარისტმა და კომპოზიტორმა ფრანსისკო ტარეგამ.

ისტორია
-------

1993 წელს, კომპანია ნოკიას აღმასრულებელმა ვიცე-პრეზიდენტმა ანსი ვანიოკიმ, მთლიანი Gran Vals მიუტანა ლაური კივინენს (*ამჟამად კორპორაციულ საქმეთა დირექტორი*). ამის შემდეგ, მათ ერთად შეარჩიეს ნაწყვეტი მელოდიიდან, რომელსაც „Nokia tune" უწოდეს. ნაწყვეტი Grande Valse-ის 13–16 ტაქტებს შორის იყო. მელოდია, რომელიც ზოგიერთ ქვეყანაში ნოკიამ დაარეგისტრირა როგორც ხმოვანი სავაჭრო ნიშანი, პირველი მაიდენტიფიცირებადი მუსიკალური ზარი (Ringtone) იყო მობილურებზე. პირველად იგი გამოჩნდა 1994 წელს გამოსულ Nokia 2110-ზე.

Nokia tune მსოფლიო მასშტაბით დღეში 1,8 მილიარდჯერ ჟღერდება, წამში კი დაახლოებით 20 000-ჯერ.

ნოკიას წარმომადგენელმა დანარჩენ ჩინეთში, ჰონგ-კონგელმა მომღერალმა ხალილ ფონგმა შექმნა სიმღერა „Coconut Shell" (椰殼), რომელშიც Nokia tune-ს გარკვეული სეგმენტი აჟღერებულია ჩინურ ორსიმიან საკრავ ერჰუზე. 

კანადელმა პიანისტმა მარკ-ანდრე ამლენმა Nokia tune-ზე დაყრდნობით დაწერა პატარა კომპოზიცია *„Valse Irritation d'Après Nokia"* (ვალსი ნოკიასგან გაღიზიანების შემდეგ).



პიანინოს ვერსია

Nokia tune პიანინოზე

---

*ვერ ხსნით ფაილს? იხ. მედია მაშველი.*

რესურსები ინტერნეტში
--------------------

* Nokia tune-ის Midi ვერსია
* Francisco Tárrega: *Gran Vals*

სქოლიო
------

1. ↑  Tony Skinner, Raymond Burley (2002). *Classical Guitar Playing: Grade Seven (LCM)*.  Registry Publications Ltd,   გვ. 10. ISBN 1-898466-67-X.
2. ↑  Juutilainen, Esa-Markku and Kukkula, Tapio (2007). *Lukion Musa 1*.  WSOY,   გვ. 41. ISBN 978-951-0-30756-4.
3. ↑  United States Patent and Trademark Office
4. ↑  დაარქივებული ასლი.  დაარქივებულია ორიგინალიდან — 2014-07-14. ციტირების თარიღი: 2014-01-26.
5. ↑  Ryzik, Melena Z..  (10 July 2005) The Nokia Fugue in G Major. *The New York Times*. ციტირების თარიღი: 13 April 2008.
6. ↑  Nokia: Mobile Revolution.  დაარქივებულია ორიგინალიდან — 2011-10-22. ციტირების თარიღი: 2014-01-26.
7. ↑  How sound affects us interview with Julian Treasure on Radio New Zealand National *Nine to Noon* programme, 27 January 2010
8. ↑  Thompson, Damian.  (January 17, 2010) The Nokia ringtone turns into… music!. *The Daily Telegraph*.  დაარქივებულია ორიგინალიდან — მარტი 4, 2016. ციტირების თარიღი: July 2, 2013.
მეორე გამოცემის ყდა
**Nordisk familjebok** — შვედური ენციკლოპედია, რომელიც გამოიცა 1876-1957 წლებში. პირველი რედაქცია 1876-1899 წლებში 20 ტომად გამოვიდა. მეორე გამოცემა კი 1904—1926 წწ. 38 ტომად გამოქვეყნდა და შვედურ ენაზე ყველაზე მასშტაბური ენციკლოპედიური გამოცემაა დღემდე. შვედები მას *Uggleupplagan* «ბუს გამოცემას» უწოდებენ ლოგოტიპზე ბუს ებმლემის გამო. ამას გარდა კიდევ ორი გამოცემა დაიბეჭდა 1957 წელს. პირველ გამოცემებზე საავტორო უფლებების დრო ამოიწურა, ამიტომაც ეს ენციკლოპედია დღეისათვის საერთო საკუთრებად არის ქცეული. 

1990-იან წლებში ლინჩოპინგის უნივერსიტეტმა, შვედეთი, მოხალისური პროექტი წამოიწყო, რაც ყველა სკანდინავიური ბეჭდური გამოცემების ონლაინ ვერსიების შექმნას გულისხმობდა. ეს წამოწყება რუნებერგის პროექტის ფარგლებში გაეშვა და ხსენებული ენციკლოპედიის სრული ფორმატით ინტერნეტში შეყვანას მოიაზრებდა. 2001 წლისთვის ტექნოლოგიის განვითარებამ პროცესი საგრძნობლად დააჩქარა. ორივე გამოცემის მთელი 45 000 გვერდი დაასკანერეს OCR-ტექნოლოგიით. დღეისთვის მთელი ენციკლოპედია ელექტრონულად არის გარდაქმნილი და ყველასათვის ხელმისაწვდომია. იგი, უფლებათა ნორმების დაცვით, ვიკისაწყობშია ატვირთული.

ილუსტრაციები
------------

* პირველი გამოცემის ლოგოტიპი (1876-1899)პირველი გამოცემის ლოგოტიპი (1876-1899)
* მეორე გამოცემის ლოგოტიპი (1904-1926) ბუს გამოსახულებით.მეორე გამოცემის ლოგოტიპი (1904-1926) ბუს გამოსახულებით.

იხილეთ აგრეთვე
--------------

* ენციკლოპედიები ენების მიხედვით

რესურსები ინტერნეტში
--------------------

ვიკისაწყობში არის გვერდი თემაზე:
***Nordisk familjebok***

* Nordisk familjebok — ორივე გამოცემა (45 000 გვერდი) რუნებერგის პროექტის საიტზე
**Nokia Lumia 930** — სმარტფონი, რომელიც შემუშავებულია Microsoft Mobile-ის მიერ. მუშაობს საოპერაციო სისტემა Windows Phone 8.1-ზე. აპარატი ანონსირებული იყო Microsoft Build 2014-ზე 2014 წლის 2 აპრილს. ხელმისაწვდომია 2014 წლის ივნისიდან. Nokia Lumia 930 არსებითად Nokia Lumia Icon-ის ვერსიაა, რომელიც მხოლოდ ამერიკის სეერთებულ შტატებშია ხელმისაწვდომი. 

Nokia Lumia 930 და Nokia Lumia Icon დიზაინითა და ტექნიკური მონაცემებით, მათ შორის განსხვავება მხოლოდ იმაში მდგომარეობდა, რომ Nokia Lumia 930 გაშვებულია საოპერაციო სისტემა Windows Phone 8.1-ზე, ხოლო Nokia Lumia Icon Windows Phone 8-ზე, თუმცა 2015 წლის 11 თებერვლიდან უკანასკნელი ისიც საოპერაციო სისტემა Windows Phone 8.1-ზე გაეშვა.

Nokia Lumia 930 წარმოდგენილია სენსორული 5 დუიმიანი ClearBlack, OLED ძირითადი ეკრანით, რომელიც გამოსახავს 16 მილიონ ფერს. გააჩნია აგრეთვე ორიენტაციისა და სიახლოვის სენსორები. აქვს ZEISS ლინზით აღჭურვილი 20 მეგაპიქსელიანი კამერა. ვიდეო გადაღება FullHD ფორმატში წარმოებს, რომლის რეზოლუცია 1080p 920x1080 შეადგენს. აპარატის ჩაშენებული მეხსიერება 32 გიგაბაიტს აღწევს, ხოლო დიდი მოცულობის ოპერატიული მეხსიერება მეხსიერება 2 გიგაბაიტიანია. სმარტფონი აღჭურვილია ძლიერი, 2420 mAh-ანი, აკუმულატორით, რომელიც აპარატს აძლევს შესაძლებლობას იმუშაოს 432 საათი მოლოდინის რეჟიმში და 11.5 საათი სასაუბრო რეჟიმში. იწონის 167 გრამს.

იხილეთ აგრეთვე
--------------

* Microsoft Lumia
* Nokia Lumia Icon

რესურსები ინტერნეტში
--------------------

* Nokia Lumia 930 დაარქივებული 2014-04-05 საიტზე Wayback Machine.  (ინგლისური)
* Nokia Lumia 930 specifications დაარქივებული 2014-06-07 საიტზე Wayback Machine.  (ინგლისური)

სქოლიო
------

1. ↑  Cnet - Nokia Lumia 930 debuts with HD display, quad-core chops, and Windows 8.1. CBS Interactive.

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
Microsoft Lumia |
| --- |
|  |
| Windows Phone 7.5 | 
* Lumia 5051
* Lumia 5101
* Lumia 6101
* Lumia 7101
* Lumia 8001
* Lumia 9001
 |
|  |
| Windows Phone 8 | 
* Lumia 5201
* Lumia 5251
* Lumia 6201
* Lumia 6251
* Lumia 7201
* Lumia 8101
* Lumia 8201
* Lumia 8221
* Lumia 9201
* Lumia 9251
* Lumia 9281
* Lumia 10201
* Lumia 13201
* Lumia 15201
* Lumia Icon1
 |
|  |
| Windows Phone 8.1 | 
* Lumia 430
* Lumia 435
* Lumia 5302
* Lumia 532
* Lumia 535
* Lumia 540
* Lumia 6302
* Lumia 6382
* Lumia 640
* Lumia 640 XL
* Lumia 7302
* Lumia 7352
* Lumia 8302
* Lumia 9302
 |
|  |
| Windows RT | 
* Lumia 25201
 |
|  |
| Windows 10 Mobile | 
* Lumia 550
* Lumia 650
* Lumia 950
* Lumia 950 XL
 |
|  |
| აქსესუარები | 
* Display Dock
 |
|  |
| 
* ¹ *Nokia-ს ბრენდირებული და Nokia Corporation-ის მიერ წარმოებული*
* ² *Nokia-ს ბრენდირებული, მაგრამ Microsoft Mobile Oy-ის მიერ გარდამავალი ლიცენზიის ხელშეკრულებით წარმოებული*
* Lumia imaging apps
* Lumia Beta Apps
* Microsoft Hardware
* Nokia-ს პროდუქტების სია
* PureView
 |

 |
**IV ზონალური ტურნირი**

სსრ კავშირის დაშლის შემდეგ IV ზონამ ტრანსფორმაცია განიცადა და რამდენიმე ქვეზონად დაიყო. ერთ-ერთი ასეთი ზონალურ ტურნირი თბილისში გაიმართა 1993 წლის 23 თებერვლიდან 5 მარტის ჩათვლით. მონაწილეობდნენ ქართველი და სომეხი მოჭადრაკეები. თამაშდებოდა ორი საგზური. როგორც მოსალოდნელი იყო საგზურებს ქართველი მოჭდრაკეები დაეუფლნენ.

| ა | მოჭადრაკე | 1 | 2 | 3 | 4 | 5 | 6 | 7 | 8 | 9 | 10 | ქ |
| --- | --- | --- | --- | --- | --- | --- | --- | --- | --- | --- | --- | --- |
| 1 | ნინო ხურციძე | საქართველოს დროშა | 0 | 1 | 1 | 1 | 0 | 1 | 1 | 1 | 1 | 7 |
| 2 | ნინო გურიელი | 1 | საქართველოს დროშა | 0 | = | 1 | 1 | 1 | 0 | 1 | 1 | 6,5 |
| 3 | ქეთევან კახიანი | 0 | 1 | საქართველოს დროშა | 1 | 0 | 1 | = | 1 | 1 | 1 | 6,5 |
| 4 | ლუდმილა ასლანიანი | 0 | 0 | 1 | სომხეთის დროშა | 0 | = | 1 | 1 | 1 | 1 | 5,5 |
| 5 | ინგა ხურცილავა | 0 | 0 | 1 | 1 | საქართველოს დროშა | 0 | = | 1 | 1 | 1 | 5,5 |
| 6 | მაია ლომინეიშვილი | 1 | 0 | 0 | 0 | 1 | საქართველოს დროშა | 1 | 0 | 0 | 1 | 4 |
| 7 | გოჰარ ჰგლტიანი | 0 | 0 | = | 0 | = | 0 | სომხეთის დროშა | 1 | = | 1 | 3,5 |
| 8 | შუშანუკ აირაპეტიანი | 0 | 1 | 0 | 0 | 0 | 1 | 0 | სომხეთის დროშა | 0 | 1 | 3 |
| 9 | არვინა ანდრეასიანი | 0 | 0 | 0 | 0 | 0 | 0 | 1 | = | სომხეთის დროშა | = | 3 |
| 10 | არუშაკ გრიგორიანი | 0 | 0 | 0 | 0 | 0 | 0 | 0 | 0 | = | სომხეთის დროშა | 0,5 |

**დამატებითი მატჩი საზონათაშორისო ტურნირის საგზურისათვის. ნინო გურიელი - ქეთევან კახიანი 2 - 1**

| ა | მოჭადრაკე | 1 | 2 | 3 | 4 | ქ |
| --- | --- | --- | --- | --- | --- | --- |
| 1 | ნინო გურიელი | 0 | 1 | 1 |  | 2 |
| 2 | ქეთევან კახიანი | 1 | 0 | 0 |  | 1 |

ვინაიდან გურიელს ტურნირში უკეთესი კოეფიციენტები ჰქონდა, მეოთხე პარტია აღარ გაიმართულა.
„**I Don't Want to Set the World on Fire**" — 1941 წელს გამოსული სიმღერა, დაწერილი ბენი ბენჯამინის, ედი დურჰემის, სოლ მარკუსის და ედი სეილერის მიერ.

სიმღერა დაიწერა 1938 წელს, მაგრამ ჩაწერილი იქნა სამი წლის შემდეგ, ჰარლან ლეონარდის და His Rockets-ის მიერ. მას შემდეგ შეიქმნა მისი რამდენიმე ქავერი. ყველაზე პოპულარული აღმოჩნდა ჰორეს ჰაიდტის ვერსია, გამოცემული ლეიბლზე Columbia Records, რომელმაც პირველ ადგილს მიაღწია პოპ-ჩარტში, ხოლო The Ink Spots-ის ვერსიამ მე-4 ადგილი დაიკავა. სხვა ადრეული ქავერები შეასრულეს ტომ ტაკერმა, მიტჩელ აირესმა და ვერა ლინმა. სიმღერამ განსაკუთრებულ პოპულარობას მიაღწია პერლ-ჰარბორზე თავდასხმის შემდეგ 1941 წლის დეკემბერში.

მოგვიანებით შეიქმნა სხვა ვერსიები ბეტი კარტერის, ფრენკი ლაინის, ენტონი ნიულის და სიუზი ბოგუსი-ის მიერ.

მასობრივ კულტურაში
------------------

„I Don't Want to Set the World on Fire" იკავებს გამორჩეულ ადგილს Bethesda Softworks-ის ვიდეო თამაშების სერიაში „Fallout", განსაკუთრებით „Fallout 3" -სა და „Fallout 4"-ში.

სქოლიო
------

1. ↑  Don Tyler, „I Don't Want to Set the World on Fire", *Hit Songs, 1900-1955: American Popular Music of the Pre-Rock Era*, McFarland, 2007, p.257
2. 1 2  „I Don't Want to Set the World on Fire", *SecondhandSongs.com*. Retrieved 4 April 2017
**ავსტრალიური აბრეშუმისებრი ტერიერი** (ინგლ. Australian Silky Terrier) — ძაღლის ჯიში, რომელიც გამოყვანილია ავსტრალიაში XX საუკუნეში.

ავსტრალიური სილქი XIX საუკუნის ბოლოს გაჩნდა, როგორც ჩანს, ავსტრალიური ტერიერისა და იორკშირ ტერიერის, შესაძლოა სკაიტერიერის შეჯვარების შედეგად. ჯიშს თავიდანვე კომპანიონის დანიშნულება ჰქონდა, ავსტრალიური სილქი გარეგნულად ჰგავს იორკშირ ტერიერს, მაგრამ შედარებით მსხვილია, მან წარმატებით მოახდინა აშშ\_სა და კანადის „ოკუპაცია", შემდეგ „შეიჭრა" ევროპის კონტინენტზეც. სილქი ძლიერი აღნაგობის მქონე ძაღლია, რომელიც თავგამოდებით იცავს თავისი ტერიტორიის საზღვრებს და ხმამაღალი ყეფით ატყობინებს პატრონს უცნობი ადამიანის მოახლოებას. 

პატარა ზომების მიუხედავად, სილქი ადვილად ერევა პატარა მღრღნელებს. დროთა განმავლობაში ძაღლი შეიძლება ძალიან დამოუკიდებელი გახდეს, ამიტომ, მეგობრული შინაური კომპანიონის აღსაზრდელად, პატარაობიდანვე უნდა გამოუმუშაოთ პატრონისადმი მორჩილების თვისებები. ლეკვობის პერიოდში გაუწვრთნელი სილქები შემდგომში ზოგჯერ ვერ აღიქვამენ მკაცრ ბრძანებებს. სილქის ბალანს ყოველდღიური დავარცხნა სჭირდება. ის ძალიან ცუდად იტანს სიცივეს. სამაგიეროდ კარგად ეგუება სიცხეს. კარგი მოდარაჯეა. ძნელად იწვრთნება და ვერ ეგუება სხვა ძაღლებს. სილქის აქვს გრძელი მოვერცხლისფრო-ნაცრისფერი ბალანი (რომელსაც ცისფერს უწოდებენ), ძლიერი თეძოები, V-ს ფორმის ყურები.

რესურსები ინტერნეტში
--------------------

ვიკისაწყობში არის გვერდი თემაზე:
***ავსტრალიური აბრეშუმისებრი ტერიერი***

* ავსტრალიური აბრეშუმისებრი ტერიერი დაარქივებული 2014-10-20 საიტზე Wayback Machine.  (ინგლისური)
**Iron Mask** — ნეოკლასიკური მძიმე როკ ჯგუფი, ჩამოყალიბდა 2002 წელს, ბელგიელი გიტარისტის დუშან პეტროსის მიერ, რომელიც ცნობილია სიმფონიური მეტალ ჯგუფიდან Magic Kingdom.

ისტორია
-------

ჯგუფის სახელწოდება და რამდენიმე სიმღერა ალბომიდან ეფუძნება ალექსანდრე დიუმას წიგნს „Man in the Iron Mask" (ქართ. კაცი რკინის ნიღაბში). ალბომი სახელწოდებით „Revenge is My Name" ჩაიწერა ვასილი მოლჩანოვის (Magic Kingdom) მიერ. ვოკალის შემსრულებელი - ფილ ლეტო, კლავიშები - Youri De Groote.

ყოფილი წევრები
--------------

* რიჩარდ ანდერსონი - კლავიშები
* ლარს ერიკ მატსონი- გიტარა
* ფილ ლეტო - ვოკალი
* Youri De Groote - კლავიშები
* ანტონ არქიპოვი - დასარტყმელი საკრავები

დისკოგრაფია
-----------

* „Revenge is My Name" - (2002)
* „Hordes of the Brave" - (2005)
* „Shadow of the Red Baron" (2010)
* „*Black as Death*" (TBA)

რესურსები ინტერნეტში
--------------------

* 

* ოფიციალური საიტი.


|  |  |
| --- | --- |
| ნოტები | *ეს სტატია მუსიკის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |



|  |  |
| --- | --- |
| იდენტიფიკატორები ვიკიმონაცემებში რედაქტირება | 
* ISNI: 0000 0004 7127 8114
* MusicBrainz: 460270ba-7a5e-4cc8-9f69-686dba63da12

 |
**ავსტრალიური კეტლ დოგი** (ინგლ. Australian Cattle Dog) — ძაღლის ჯიში, რომელიც გამოყვანილია ავსტრალიაში XIX საუკუნეში.

ავსტრალიური კეტლ დოგი 60 წლიანი სელექციური მუშაობის შედეგია. საწყის ცხოველებს შორის არიან დინგო, მარმარილოსებრი გლუვბალნიანი მაღალმთიელი კოლი, დალმაციელი და, შესაძლოა, ბულტერიერი. დიდ ბრიტანეთში, დოკებში იყენებდნენ დღესდღეობით გადაშენებულ ცისფერ ჰილერებს, რომლებიც ნახირ ფეხებში კბენდნენ, რათა გემზე შეერეკათ. მიუხედავად იმისა, რომ წარმოშობით ავსტრალიური კეტლ დოგი არაფრითაა დაკავშირებული ცისფერ ჰილერთან, ის ძალიან ჰგავს ამ ძველ საპორტო ძაღლს. ერთ-ერთი ავსტრალიელი პირველმოსახლე, ტომას სმიტ ჰოლი, XIX საუკუნეში ცდილობდა მიეღო ძაღლი, რომელიც ცისფერ ჰილერს დაემსგავსებოდა, მაგრამ საკმარისად გამძლე ინებოდა, რათა გაეძლო ნახირის მწყემსობის მძიმე შრომისთვის. მან გამოიყენა დინგოს თვისება - ნადავლს ფრთხილად მიეპაროს და მიიღო ჯიში, რომელიც ძალიან ჰგავს თანამედროვე მეცხვარე ძაღლებს. უნდა გაითვალისწინოთ, რომ ამ ძალიან ფრთხილმა ძაღლმა ადამიანებთან და სხვა ცხოველებთან კონტატში შესვლა პატარაობიდანვე უნდა დაიწყოს. 

ავსტრალიურ კეტლ დოგს აქვს დაცქვეტილი ყურები, ღრმა, ფართო მკერდი. ის ადვილად ეგუება სიცხეს, კარგი მოდარაჯეა. ვერ ეგუება ქალაქის პირობებში ცხოვრებას, ძნელად ურთიერთობს ბავშვებთან და ცხოველებთან. ბალნის შეფერილობა შეიძლება იყოს ჟღალი, ცისფერი. მუქ-ყავისფერ თვალებს მეტყველი, ყურადღებიანი გამოხედვა ახასიათებს.

რესურსები ინტერნეტში
--------------------

ვიკისაწყობში არის გვერდი თემაზე:
***ავსტრალიური კეტლ დოგი***

* ავსტრალიური კეტლ დოგი (ინგლისური)
**ავსტრალიური ტერიერი** (ინგლ. Australian Terrier) — ძაღლის ჯიში, რომელიც გამოყვანილია ავსტრალიაში XIX საუკუნეში.

ამ ძლიერი აღნაგობის მქონე ავსტრალიის მკვიდრის ძარღვებში რამდენიმე ბრიტანული ტერიერის სისხლია: კერნის, იორკშირის, სკაის და, შესაძლოა, ნორვიჩის. ყველა ეს ტერიერი ავსტრალიაში შეიყვანეს ინგლისელებმა ფერმებსა და რანჩოებზე ვირთხების განადგურების მიზნით. ძლიერი, მტერთან საბრძოლველად მუდამ მზადმყოფი, ავსტრალიური ტერიერი ოდესღაც ფერმერების შეუცვლელი დამხმარე იყო. ის კლავდა გველებს და სხვადასხვა წვრილ მავნებლებს, ასევე დარაჯობასაც ითავსებდა. ეს თვისებები დღემდე არ დაუკარგავს - ის თითქმის არასოდეს იხევს უკან სხვა ძაღლებთან ბრძოლისას და არ ასვენებს უცნობ კატებს.

ავსტრალიური ტერიერი სიცოცხლისმოყვარული კომპანიონია, ადვილად იწვრთნება. სილკ ტერიერის მსგავსად, ის სამხედროებს და ბიზნესმენებს გაჰყვა ჩრდილოეთ ამერიკაში მეორე მსოფლიო ომის შემდეგ. მიუხედავად იმისა, რომ ეს ჯიში ყველაზე პოპულარულია ავსტრალიასა და ახალ ზელანდიაში, მის წარმომადგენლებს შეგიძლიათ შეხვდეთ თითქმის ყველა ინგლისურენოვან ქვეყანაში. ბალნის შეფერილობა შეიძლება იყოს მოცისფრო-ხორბლისფერი, ქვიშისფერი. ავსტრალიური ტერიერი კარგად ეგუება ქალაის პირობებს და სიცხეს, ბალანს განსაკუთრებული მოვლა არ სჭირდება, კარგი მოდარაჯეა. პატარა, მუქ თვალებს მეტყველი გამოხედვა ახასიათებს.

რესურსები ინტერნეტში
--------------------

ვიკისაწყობში არის გვერდი თემაზე:
***ავსტრალიური ტერიერი***

* ავსტრალიური ტერიერი (ინგლისური)
**მუსტანგი (Mustang)** — ჯინსების მწარმოებელი გერმანული ბრენდი.

ისტორია
-------

აშშ-ს ფარგლებს გარეთ პირველი ჯინსი შეიქმნა პატარა ტანსაცმლის ფაბრიკაში - L. Hermann (ლ. ჰერმანი), კიუნცელსაუში, სამხრეთ გერმანიაში. დღეისათვის იგივე ოჯახი უდგას სათავეში კომპანია მუსტანგს, რომელიც ევროპის ერთ-ერთი მოწინავე და პოპულარული ჯინსის ბრენდია და ყიდის ხარისხიან საქონელს მსოფლიო მასშტაბით. მათ პროდუქციას, როგორც ყოველდღიურ ცხოვრებაში, ისევე სცენაზე უპირატესობას ანიჭებენ ისეთი ცნობილი სახეები, როგორებიცაა ბიორკი, ჯონ ბონ ჯოვი, ჯგუფი სკორპიონსი.

დაარსებიდან დღემდე კომპანია მყიდველს არა მარტო სთავაზობს სხვადასხვა სახის საქონელს (ტანსაცმელი, ფეხსაცმელი, ტყავეულობა, ჩანთები, ქამრები და სხვ. საათები, ძვირფასეულობა, წინდები, კოსმეტიკა), ეს ბრენდი ასევე უამრავი დაუჯერებელი ისტორიის წყაროა, მაგალითად როგორ უკვეთავდნენ 23,000 ჯინსს დღეში და სხვ.

Mustang - ევროპული ჯინსი
------------------------

მას შემდგომ, რაც ჰერმანების ოჯახის ხე-ტყის ბიზნესი ჩავარდა, ლუისმა გადაწყვიტა დაეარსებინა ტანსაცმლის ფაბრიკა, პატარა სამკერვალო, სახელად L. Hermann, კიუნცელსაუში (სამხრეთ გერმანია). 1932 წლის 2 ივლისიდან ფაბრიკამ დაიწყო სამუშაო ტანსაცმლის დამზადება. 1945 წელს ლუისის ვაჟი - როლფ ჰერმანი და სიძე - ალბერტ ზეფრანეკი უერთდებიან კომპანიას. ომის შემდგომ, ოჯახს უჭირს ბიზნესის გაგრძელება და იძულებულია გამოიყენოს ყველა სახის მატერია პროდუქციის დასამზადებლად. ნამდვილი პოპულარობა ბრენდს წილად ხვდა დაარსებიდან 17 წლის შემდგომ, 1949 წელს, როდესაც კომპანიის მფლობელმა - ალბერტ ზეფრანეკმა გადაწყვიტა პირველი ევროპული ჯინსის შექმნა. ეს შეძლო კიდეც და მოახდინა უდიდესი რევოლუცია ევროპული მოდის ინდუსტრიაში. სწორედ გერმანელები იყვნენ პირველები, რომლებმაც ევროპაში ამერიკული ოცნების განხორციელება შეძლეს. მათ პირველად შექმნეს მსოფლიოში ჯინსი ქალებისთვის 1953 წელს, ხოლო 1961 წელს ჯინსი "stretch". დღეისათვის მუსტანგის მარკის დაახლოებით 20,000 ჯინსი იყიდება დღეში ამავე ბრენდის სხვა სახის პროდუქციასთან ერთად.

რესურსები ინტერნეტში
--------------------

* (ინგლისური) ოფიციალური საიტი
* (ინგლისური) მუსტანგის ისტორია  დაარქივებული 2009-01-23 საიტზე Wayback Machine.
* (რუსული) მუსტანგის ისტორია [*მკვდარი ბმული*]
**Pornhub** — კერძო კანადური პორნოგრაფიული საიტი, შეიქმნა მონრეალში, მისი შემქმნელია მეტ კეზერი, საიტი გაეშვა 2007 წელს. საიტი ხელმისაწვდომია 11 ენაზე. საიტი არ არის დაბლოკილი რომელიმე ქვეყანაში, შესაბამისად ხელმისაწვდომია მსოფლიოს ყველა რეგიონისა თუ სახელმწიფოსათვის. საიტის შტაბ-ბინა განთავსებულია მონრეალში, კანადაში.

2018 წლის საპრეზიდენტო არჩევნებზე პოლიტიკური პარტია გირჩის პრეზიდენტობის კანდიდატმა, ზურაბ ჯაფარიძემ პორნო-საიტზე საკუთარი საარჩევნო ბანერები განათავსა. მომხმარებლებს საიტზე ამ წარწერებით ორი ბანერი ხვდებოდა: „მეტი სექსი, მეტი თავისუფლება" და „მე არ გპირდებით ზომის გაზრდას". გირჩი საიტზე საკუთარი რეკლამის განთავსების მიზეზად მცირე ბიუჯეტის ეფექტურად ხარჯვას ასახელებს.

რესურსები ინტერნეტში
--------------------

* ვიკისაწყობის ლოგო შეგიძლიათ იხილოთ მედიაფაილები თემაზე **„Pornhub"** ვიკისაწყობში.
* rt.pornhub.com ოფიციალური საიტი

სქოლიო
------

1. ↑  Bartz, Michel. Pornhub\_dev comments on [NSFW IAmA Former Lead Developer of Pornhub. AMAA. : IAmA]. reddit (14 September 2011). ციტირების თარიღი: 18 აგვისტო, 2014.
2. ↑  Pornhub.com Traffic, Demographics and Competitors. Alexa Internet. ციტირების თარიღი: იანვარი, 2020.
3. ↑  მეტი სექსი, მეტი თავისუფლება - ზურაბ ჯაფარიძის საარჩევნო კამპანია PornHub-ზე
არანის რეგიონი
**არანის (ეკონომიკური) რეგიონი** (აზერ. Aran iqtisadi rayonu) — აზერბაიჯანის ეკონომიკური რაიონებიდან ერთ-ერთი. არანის რეგიონში შედის შემდეგი რაიონები: აღჯაბადის, აღდაშის, ბარდის, ბეილაგანის, ბილიასუვარის, გოქჩაის, ჰაჯიყაბულის, იმიშლის, ქურდამირის, ნეფთჩალის, ევლახის, ზარდაბის და ა.შ. აგრეთვე სამი ქალაქი: მინგეჩაური, შირვანი და ევლახი.

ფართობი — 21 150 კმ², შეადგენს აზერბაიჯანის მთლიანი ტერიტორიის 24,7 %. მოსახლეობა — 1936,0 ათასი კაცი (2015 წლის მონაცემებით).

რეგიონის ტერიტორია ძირითადად ხასიათდება მშრალი სუბტროპიკული კლიმატით. რეგიონის მთავარი ბუნებრივი რესურსებია მზის ენერგია, წყლის რესურსები, წარმოდგენილი მტკვრით და არაქსით, და ვრცელი მიწის ფონდი.

მრეწველობა
----------

რეგიონში მოიპოვება: ნავთობი, ბუნებრივი აირი, იოდის ბრომის წყალი, სხვადასხვა სამშენებლო მასალები (ქვიშა, ხრეში).

წარმოება: ინდუსტრია რეგიონში ძირითადად განვითარებულია სამხრეთ-აღმოსავლეთით და ჩრდილო-დასავლეთში. ინდუსტრიების ძირითადი სფეროებია: ქიმიური, მანქანად მშენობა, მსუბუქი, კვების მრეწველობა და მრეწველობა, სამშენებლო მასალების წარმოება. 

1. ქიმიური მრეწველობის საწარმოები განლაგებულია შემდეგ ქალაქებში: მინგეჩაურში, სალიანში და ნეფთჩალაში. სალიანში მოქმედებს პლასტმასის ქარხანა, ხოლო ნეფთჩალაში — იოდის ბრომის ქარხანა.
2. მანქანადმშენებლობის ცენტრებია: მინგეჩაური, შირვანი და სალიანი.

სოფლის მეურნეობა
----------------

სარწყავი სოფლის მეურნეობაში ძირითადი სფეროა, სარწყავი წყალი მიწის დამუშავებაში გამოიყენება მინგეჩაურის წყალსაცავიდან. სოფლის მეურნეობის ძირითადი სფეროებია: ბამბა, მარცვლეულის გაზრდა, მევენახეობა, სუბტროპიკული ხილების გაზრდა და მეთევზეობა. აზერბაიჯანში წარმოებული ბამბის წილის 9%-ზე მეტი მოდის ამ რეგიონზე. ასევე ამ ტერიტორიაზე გაშენებულია კარტოფილი და შაქრის ჭარხალი.

ტრანსპორტი
----------

ამ რეგიონის ტერიტორიაზე გადის სატრანსპორტო ხაზები, რომელიც აკავშირებს ბაქოსა და საქართველოს, ირანს და თურქეთს.

რესურსები ინტერნეტში
--------------------

* აზერბაიჯანის ეკონომიკური რუკა დაარქივებული 2015-06-28 საიტზე Wayback Machine.
* აზერბაიჯანის რესპუბლიკის სახელმწიფო პროგრამა რეგიონების სოციალურ-ეკონომიკური განვითარების (2004-2008 წწ). დაარქივებული 2016-10-13 საიტზე Wayback Machine.
* აზერბაიჯანის რეგიონები

სქოლიო
------

1. ↑   1.15 Territories, number and density of population by economic and administrative regions of the Republic of Azerbaijan

|  |  |  |  |  |  |  |  |
| --- | --- | --- | --- | --- | --- | --- | --- |
| 

| ხ • გ • რ
აზერბაიჯანის რეგიონები |
| --- |
|  |
| რეგიონები | 
* არანი
* აფშერონი
* განჯა-ყაზახი
* ყუბა-ხაჩმაზი
* ზემო ყარაბაღი
* ლენქორანი
* მთიანი შირვანი
* ქალბაჯარ-ლაჩინი
* შაქი-ზაქათალა
 |
|  |
| სხვა დაყოფა | 
* მთიანი ყარაბაღი
* ნახიჩევანი
 |

 |
**ალაშანის უდაბნო** — ქვიშიანი უდაბნო ცენტრალურ აზიაში, ჩინეთის ჩრდილოეთ ნაწლში. გაწოლილია აღმოსავლეთით — ხელანშანის ქედსა და მდინარე ხუანხეს, დასავლეთით — მდინარე ჟოშუის, სამხრეთით — ნანინანიის მთისწინეთსა და ჩრდილოეთით — გობის ტექტონიკურ დეპრესიას შორის. ფართობი დაახლოებით 170 ათ. კმ². სიმაღლე 820 მ-იდან (ჩრდილო-დასავლეთით) 1660 მ-მდე (სამხრეთით). ალაშანი სტრუქტურული ფენობრივი ვაკეა და წარმოდგენილია რამდენიმე მაგიდა ჭიუხიანი ქედით, რომელთა შეფარდებითი სიმაღლეა 150–200 მ (ბაიან-ულა, ხარა-ულა და სხვა) და წვრილგორაკებით, რომლებიც აგებულია ძველი გნაისებით, გრანულიტებით, ამფიბოლიტებით, კვარციტებითა და სხვა. 

დამახასიათებელია მრავალრიცხოვანი დახშული დეპრესიები არაღრმად განლაგებული გამტკნარებული ან მარილიანი გრუნტის წყლებით, ზოგჯერ დამშრალი მარილიანი ტბებით, რომელთა შორის გამოსაყოფია ხარა-ნური და ჯალათაი-დავსი. მოძრავი ქვიშების დიდი მასივები განლაგებულია სამხრეთ-დასავლეთით — ბადინ-ჯარანის, სამხრეთით — ხოლალისის, სამხრეთ-აღმოსავლეთით — თენგერისა და ჩრდილო-აღმოსავლეთით ულანპუხოს სახით. ბადინ-ჯარანის მასივი წარმოდგენილია მეტად მძლავრი ქვიშის სერებით, რომელთა შეფარდებითი სიმაღლეა 300–400 მ. 

მდინარეთა ქსელი საკმაოდ მდიდარია პერიოდული ნაკადებით, რომელთა კალაპოტი წყლით ივსება მხოლოდ ზაფხულში, მუსონური წვიმების პერიოდში ან თავსხმა ნალექების დროს. ყველაზე დიდი მდინარეებია ჟოშუი და შუიხე. არის მრავალრიცხოვანი, თუმცა ძირითადად, მცირე ფართობის ტბები. აღსანიშნავია სოგო-ნურისა და შარა-ბურდუს ტბები. 

ძირითადი ლანდშაფტებია: გობი — წვრილგორაკები და მაგიდა ქედები, რომლებიც გაფანტულია ქვიშაკენჭიან ვაკეზე პრიმიტიული ღორღის ნიადაგებითა და გაუხშოებული ბუჩქნარი მცენარეულობით (ორყურა, ცხენისმუხლა და სხვა), სტეპური მცენარეულობის ელემენტებით; ბარხანული ქვიშების მასივები მეტად ღარიბი მცენარეულობით (უძრახელა, კრიალოსანა, ავშანი და სხვა); ცაიდამი — დადაბლება ახლომდებარე გრუნტული გამტკნარებული წყლებითა და მდიდარი ბალახოვანი მცენარეულობით (ლაქაში, ლერწამი, ლელქაში, ჩინური ვაციწვერა, ბრძამი, ძირტკბილა და სხვა); მლაშობები ჰალოფილური ფლორით (Kalidium, Nitraria, მლაშობურა); შავი საქსაულისგან შემდგარი საქსაულები ქვედა იარუსში წარმოდგენილი Nitraria-ით. 

ცხოველთა სამყაროს წარმომადგენელთა შორისაა: საიგა, უდაბნოს კურდღელი, თრია, მექვიშია, მიწის კურდღელი და ქვეწარმავლები (კუები, ხვლიკები, გველები); იშვიათად გვხვდება კიანგი. მოსახლეობა უმეტესწილად მომთაბარეა. ძირითადი საქმიანობაა მესაქონლეობა. მუდმივი დასახლებული პუნქტები განლაგებულია დიდ ცაიდამებში.

რესურსები ინტერნეტში
--------------------

* ალაშანის უდაბნო — სტატია დიდი რუსული ენციკლოპედიიდან (რუსული)

ლიტერატურა
----------

* Обручев В. Алашань (пустыня в Азии), Восточная Монголия, ч. 1—2, М. 1947;
* Синицын В. М. Центральная Азия, М. 1959;
* Петров М. П. Пустыни Центральной Азии, т. 1, М. 1966.
* Чи­ча­гов В. П. Эво­лю­ция рав­ни­но­об­ра­зо­ва­ния Юго-Вос­то­ка Азии. М. 2000.
* Chi­nese sedi­men­tary ba­sins. Amst. 1989.
**ალაპაევსკი** (რუს. Алапаевск) — ქალაქი რუსეთში, სვერდლოვსკის ოლქის ცენტრალურ ნაწილში, ალაპაევსკის რაიონის ადმინისტრაციული ცენტრი. 37 526 მცხოვრები (2018). მდებარეობს შუა ურალის აღმოსავლეთ კალთაზე, მდინარე ნეივაზე (ობის აუზი), აქ უერთდება მას ალაპაიხა. აეროპორტი. სარკინიგზო კვანძი. ქალაქი წარმოიშვა სოფელ ალაპაიხას (ცნობილი 1639 წლიდან) ადგილზე ალაპაევსკის რკინასაკეთებელი ქარხნის მშენებლობასთან დაკავშირებით (1702–1704). 1781–1796 წლებში იყო პერმის სამეფისნაცვლოს სამაზრო ქალაქი, 1796 წლიდან — პერმის გუბერნიის ვერხოტურიეს მაზრის შტატგარეშე ქალაქი, 1781–1907 წლებში — ალაპაევსკის სამთო ოკრუგის ცენტრი. 1934 წლიდან — რსფსრ სვერდლოვსკის ოლქის სარაიონო ცენტრი. 1918 წლის 20 მაისიდან ალაპაევსკში იმყოფებოდნენ რომანოვების დინასტიის დაპატიმრებული წევრები: დიდი მთავრები კონსტანტინე, იოანე და იგორ კონსტანტინეს ძეები, სერგეი მიხეილის ძე, დიდი მთავრის ცოლი ელიზავეტა ფიოდორის ასული, მთავარი ვ. პ. პალეი. 17–18 ივლისის ღამეს ისინი სადგურ მეჟნაიას ძველ შახტაში ჩაყარეს, ალაპაევსკთან ახლოს.

არქიტექტურული ძეგლები: წმინდა სამების ტაძარი (1702), ალაპაევსკის სამთო ოკრუგის მთავარი კანტორის შენობა (1837), პ. ი. ჩაიკოვსკის მეორე სახლ-მუზეუმი (ალაპაევსკში ბავშვობის წლები გაატარა, მამამისი 1849–1852 წლებში იყო მეტალურგიული ქარხნის მმართველი); ისტორიულ-მხარეთმცოდნეობის მუზეუმი. ქალაქიდან 12 კმ-ში — ხის ხუროთმოძღვრების მუზეუმ-ნაკრძალი ღია ცის ქვეშ. ქალაქი არის რკინა-მადნის რაიონისა და შავი მეტალურგიის ერთ-ერთი უძველესი მთავარი ცენტრი ურალზე (პირველი ქარხანა 1704 წელს დაარსდა).

ალაპაევსკში მოქმედებს მეტალურგიული კომბინატი, „ალავაევსკი სტანკოზავოდ" (ალაპაევსკის ჩარხის ქარხანა), „ფანკომ" (ხის დამუშავება), რძის, ხორცის კომბინატები. საბჭოთა პერიოდში მუშაობდა მანქანათსაშენი ქარხანა. ქალაქში მდებარეობს ინდუსტრიული ტექნიკუმი, სამედიცინო სასწავლებელი და სხვ.

ლიტერატურა
----------

* *Мошкин М.*, *Быстров С. К.*, Алапаевск, Свердловск, 1961;
* *Ачкасова Т. А.* Алапаевск // Большая российская энциклопедия. т. 1. — М. 2005. — стр. 402.

სქოლიო
------

1. 1 2  Численность населения Российской Федерации по муниципальным образованиям на 1 января 2018 года. Дата обращения 25 июля 2018. Архивировано 26 июля 2018 года.
2. ↑  Народная энциклопедия «Мой Город»
3. ↑  *ელერდაშვილი ა.*, ალაპაევსკი // უნივერსალური ენციკლოპედიური ლექსიკონი : [3 ტომად], 1-ლი გამოც. თბ.: ფანტაზია, 2006.
4. 1 2  Алапаевск // Большая советская энциклопедия. — М.: Советская энциклопедия 1969—1978.